บาทเปิด 31.87 บาทต่อดอลลาร์แนวโน้มอ่อนค่า
เงินบาทเปิดตลาด 31.87 บาทต่อดอลลาร์แนวโน้มอ่อนค่า มีโอกาสทดสอบ 32.00 บาทต่อดอลลาร์ จับตาตัวเลขส่งออก-การเมืองไทย
24 มิ.ย. 2564

นักบริหารเงินจากธนาคารกรุงศรีอยุธยา เปิดเผยว่า เช้านี้เงินบาทเปิดตลาดที่ระดับ 31.87 บาท/ดอลลาร์ จากปิดตลาดเย็นวานนี้ที่ระดับ 31.86 บาท/ดอลลาร์ ขณะที่ค่าเงินดอลลาร์แข็งค่าเมื่อเทียบกับทุกสกุลเงินหลัก จากการที่มีแรงซื้อดอลลาร์ในตลาดอย่างต่อเนื่อง หลังมีเจ้าหน้าที่เฟดสองรายออกมาแสดงความเห็นว่าเงินเฟ้อของสหรัฐจะอยู่ในระดับสูงอีกนาน ซึ่งสวนทางกับความเห็นของประธานเฟดก่อนหน้านี้ว่าเป็นภาวะชั่วคราวเท่านั้น ซึ่งเป็นปัจจัยหนุนให้บอนด์ยิลด์ปรับตัวสูงขึ้น"บาทมีทิศทางอ่อนค่าตามตลาดโลก เนื่องจากดอลลาร์แข็งค่าหลังมีแรงซื้อเข้ามา วันนี้บาทมีโอกาสขึ้นไปทดสอบที่ระดับ 32บาท" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 31.75 - 32.00 บาท/ดอลลาร์ โดยวันนี้มีปัจจัยในประเทศที่ต้องติดตาม คือ กระทรวงพาณิชย์แถลงตัวเลขภาวะการค้าต่างประเทศเดือน พ.ค.64 และการนัดชุมนุมทางการเมือง